Razie a polițiștilor din Siret. Amenzi de peste 50.000 de lei și 3 permise reținute
La data de 12 martie polițiștii din cadrul Poliției orașului Siret au organizată și desfășurat o razie pentru prevenirea și combaterea infracționalității pe raza de responsabilitate a subunității. În cadrul raziei au acționat și polițiști de frontieră, polițiști locali și jandarmi. În perioada în care s-a acționat (intervalul orar 07:00-13:00), au fost legitimate 148 de persoane și au fost oprite și controlate 102 autovehicule. Au fost organizate 17 filtre rutiere și s-au aplicat 40 de sancțiuni contravenționale în valoare de 50.395 lei. Totodată, au fost reținute 3 permise și au fost ridicate 3 certificate de înmatriculare. 27 de șoferi au fost testați cu aparatele etilotest și drugtest și a fost constatată o infracțiune în flagrant la regimul rutier.